ร้านนี้เป็นร้านตั้งอยู่ถนนเส้นเล็กแยกออกมาจากแยกชะอำเล็กน้อยไม่ไกลเท่าใดนัก ตัวร้านเป็นแนวโอเพ่นแอร์ มีโต๊ะรองรับลูกค้าได้ประมาณ10กว่าโต๊ะ ตัวโต๊ะ/เก้าอี้เป็นแนวบ้านๆธรรมดาๆ แต่ร้านดูค่อนข้างสะอาดทีเดียวครับ ไปทานมื้อเย็นช่วงค่ำๆต้องทำใจยุงอาจจะเยอะหน่อย ให้ทางร้านหายากันยุงหรือพัดลมมาเป่าขาไล่ยุงให้ได้ครับ อาหารที่สั่งมานั้นมี 3 - 4 อย่าง แต่ที่ติดใจคือ หมูสามชั้นทอด เป็นเมนูที่ไม่เกรงใจความอ้วนกันเลยทีเดียว ใครไม่กลัวอ้วนต้องลองเลย หมูหั่นชิ้นบางๆทอดกรอบกรุ๊บกรั๊บ มีรสเค็มผสมอยู่หน่อยๆปะแล่มๆ อร่อยเหลือบรรยายครับ ส่วนจ๊อปูที่ใครเขาว่าอร่อย แต่เราว่าก็ธรรมดานะ ดีตรงที่เนื้อปูเขาแน่นดีครับ พนักงานบริการดี ขออะไรก็ได้ไว อาหารถ้ามาช่วงร้านคนแน่นอาจต้องรอนานนิดนึงตามคิวนะครับ ด้านราคาอาหารก็ราคาสมน้ำสมเนื้อไม่ขูดรีดครับ ปริมาณที่เสริฟมาดูเหมาะสมกับราคาดี